ALAQUÀS CIRCULAR PERMETRÀ AMB LA PARTICIPACIÓ CIUTADANA TRANSFORMAR ELS RECURSOS ORGÀNICS EN COMPOST PER ALS PARCS I JARDINS DEL MUNICIPI
18/02/2025

# ALAQUÀS CIRCULAR PERMETRÀ AMB LA PARTICIPACIÓ CIUTADANA TRANSFORMAR ELS RECURSOS ORGÀNICS EN COMPOST PER ALS PARCS I JARDINS DEL MUNICIPI

*   18/02/2025
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=22554

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22554%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CIRCULAR%20PERMETR%C3%80%20AMB%20LA%20PARTICIPACI%C3%93%20CIUTADANA%20TRANSFORMAR%20ELS%20RECURSOS%20ORG%C3%80NICS%20EN%20COMPOST%20PER%20ALS%20PARCS%20I%20JARDINS%20DEL%20MUNICIPI)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22554/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22554/18022025whatsapp_image_2025-02-18_at_12_02_13_11__Form_4.jpg)](https://www.alaquas.org/ficheros/documentos/2025/2/22554/18022025whatsapp_image_2025-02-18_at_12_02_13_11__Form_10.jpg "<a href='https://www.alaquas.org/ficheros/documentos/2025/2/22554/18022025whatsapp_image_2025-02-18_at_12_02_13_11__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CIRCULAR PERMETRÀ AMB LA PARTICIPACIÓ CIUTADANA TRANSFORMAR ELS RECURSOS ORGÀNICS EN COMPOST PER ALS PARCS I JARDINS DEL MUNICIPI</a>")

Sota el lema 'Fes que la roda gire', l'objectiu d'aquesta iniciativa és fer partícip la ciutadania en aquest projecte que consistirà en depositar la matèria orgànica domèstica en contenidors especials marrons.

L’Ajuntament d’Alaquàs, amb la col·laboració de l’associació Del Camp a la Taula, va presentar ahir dilluns 17 de febrer el projecte Alaquàs Circular, una iniciativa creada pel tal de promoure, com a poble, un model d’economia circular que conjuga valors ambientals, socials i econòmics. És un projecte que, sota el lema ‘Fes que la roda gire’, naix a través del cicle del reciclatge i l’aprofitament útil dels residus que es generen als domicilis.

La presentació va córrer a càrrec de l’Alcalde d’Alaquàs, Toni Saura, el Regidor de Serveis Urbans, Sebastián Ruiz i els representants de l’associació, Carles Martínez, David Chiralt i Salvador Pérez. El primer edil va destacar la importància de la conscienciació ciutadana en aquest àmbit i va demanar a les persones assistents que a més de participar “feu que la roda gire perquè cada dia guanyem més seguidores i seguidors”. Durant la presentació es va projectar un vídeo explicatiu sobre el projecte que es pot descarregar ací: [https://www.youtube.com/watch?v=narBHIs467U](https://www.youtube.com/watch?v=narBHIs467U)

Totes les persones que ho desitgen podran participar depositant els seus residus. Per a poder formar-ne part, hauran de realitzar la seua inscripció de manera prèvia a partir del dilluns 24 de febrer al Centre de Compostatge ubicat als Horts Urbans d’Alaquàs en el següent horari: dilluns de 10 a 11 hores, dijous de 18 a 19 hores i primer dissabte del mes de 10 a 11 hores.

Una vegada realitzen la seua inscripció, rebran la clau amb què podran obrir els contenidors marrons especials ubicats a la porta dels Horts Urbans. A mesura que avance la iniciativa es distribuiran més contenidors per tota la població. Per a realitzar de manera correcta el reciclatge, les persones que hi participen realitzaran una jornada de formació per a saber què es pot aportar al contenidor orgànic. L’Ajuntament d’Alaquàs ha editat un díptic amb el material que es pot depositar que es pot descarregar ací: [https://www.alaquas.org/url/0vi1nl](https://www.alaquas.org/url/0vi1nl)

A partir d’ací, l’associació Del Camp a la Taula s’encarrega de traslladar tot el material al Centre de Compostatge ubicat als Horts Urbans per tal de tractar-lo i reconvertir els residus en compost per a poder aplicar als parcs i jardins d’Alaquàs.

Aquest projecte es completa amb la realització de xarrades informatives, activitats als centres educatius i la participació en els diferents actes públics que s’organitzen al carrer per tal de donar-lo a conéixer.